**PRILOGA A**

**TEHNIČNA SPECIFIKACIJA enoslojne ZAŠČITNE GASILSKE OBLEKE**

**1. ZAHTEVE**

Gasilska zaščitna obleka mora biti izdelana, označena in preizkušena skladno s standardi:

- EN ISO 15384:2020, Zaščitna oblačila za gasilce – zahteva za oblačila za gašenje požarov v naravi;

- EN ISO 16689:2017, Zaščitna oblačila za gasilce – zahteve glede zmogljivosti zaščitnih oblačil za tehnično reševanje;

- EN ISO 11612:2015, Zaščitna oblačila - oblačila za zaščito pred vročino in plameni – minimalne zahteve glede zmogljivosti, ravni zmogljivosti A1/A2, B1, C1;

- EN ISO 1149-5:2018, Varovalna obleka - Elektrostatične lastnosti - 5. del: Zahtevane lastnosti za materiale in za načrtovanje oblačil;

- EN ISO 13688:2013 + A1:2021, Varovalna obleka - splošne zahteve;

- drugi standardi in predpisi, ki veljajo za to področje, in so navedeni v nadaljevanju.

Potrdilo pooblaščene organizacije za certificiranje za zgoraj navedene standarde mora biti predloženo v ponudbi. Pričakovana življenjska doba enoslojne zaščitne obleke mora biti 15 let ali več. Ponudnik predloži izjavo proizvajalca.

**2. ZAŠČITNA OBLEKA - SPLOŠNO**

Obleka je sestavljena iz jakne in hlač v kombinaciji temno modre in fluorescentne rumene barve. Oblikovana mora biti tako, da nudi uporabniku kar se da neovirano gibanje in se prilagaja telesu –ergonomski kroj, ki pa hkrati ne veže uporabnika oziroma ni občutno preširok. Oba dela obleke (jakna in hlače) sta sestavljena iz enega zaščitnega sloja, ki nudi zaščito pred vročino in plameni. Vsi deli obleke morajo biti trdno sešiti. Jakna in hlače morajo imeti zadrgo na hrbtni strani obleke za spojitev obeh delov.

**3. JAKNA**

3.1 Ovratnik:

Zunanja in notranja stran ovratnika sta iz površinskega blaga. Ovratnik se vsled zaščite vratu lahko dvigne v pokončni položaj. Na notranjem in zadnjem zunanjem delu ovratnika se nahaja zanka za obešanje jakne na obešalo. Na sprednjem delu ovratniku se nahaja sprijemalni ježek, ki omogoča zapenjanje ovratnika v njegovem pokončnem položaju.

3.2 Rokav:

Del rokava je na komolcu pokrit z ojačevalnim materialom. Pod rokavom se nahaja vložek, ki svobodno omogoča gibanje pri delu nad glavo in pri razširjenih gibih.

Na levem zgornjem delu rokava (nadlaket) se nahaja žep z zadrgo velikosti približno 20 cm × 15 cm, ki poteka vzdolž rokava.

Na koncu rokava (v zapestju) se nahaja sprijemalni trak (ježek), ki omogoča prilagajanje širine. Poklopni del sprijemalnega traku, naj bo ojačan z ojačitvenim materialom.

3.3 Sprednji del jakne:

Na levem sprednjem delu jakne se nahaja žep za radijsko postajo z možnostjo regulacije velikosti žepa po višini in širini. Žep je iz površinskega blaga, predvidoma dvojnega, za boljšo stabilnost postaje. Dimenzije žepa se morajo prilegati različnim velikostim postaj. Zgoraj se postaja pritrdi z elastičnim pritrdilnim trakom s pomočjo sprijemalnega traku (ježka).

Na obleki mora biti (tudi na levi strani), na sredini med ramenskim šivom, ter sredinsko vzdolžno letvico in nad zgornjim vodoravnim odsevnim trakom, vodoravno fiksno pritrjena dvojna zanka za pritrditev ločenega mikrofona in antene radijske postaje. Levi del zanke naj bo pritrjen s pomočjo sprijemalnega traku za lažje vstavljanje antene. Na tej dvojni zanki je prišit mehek ježek za namestitev imenske oznake, ki je sestavni del obleke. Seznam imen pošlje naročnik po sklenjeni pogodbi. Ponudnik mora pri izdelavi trakov z imeni upoštevani slovensko abecedo.

Na levem delu obleke se vzdolž žepa za radijsko postajo nahaja dodaten t.i. Napoleon žep z zadrgo velikosti približno 17 cm × 15 cm.

Na desni strani obleke se nahaja dvojna zanka za mikrofon in anteno, ki je fiksno prišita iz obeh strani in je v isti višini kot dvojna zanka na levi strani. Na dvojni zanki je prišit mehek ježek za možnost namestitve imenske oznake pripadnosti društva/zveze.

Na desni strani vzdolž žepa za radijsko postajo in pod zgornjim vodoravnim odsevnim trakom se nahaja prsni žep z votlo gubo, s poklopcem in sprijemalnim trakom. Na žepu je nameščeno pritrdišče za gasilsko svetilko z zanko. Ta se spodaj dodatno pritrdi z nastavljivim paščkom s pomočjo plastičnega obroča, ki se potegne čez svetilko in pritrdi s sprijemalnim trakom (ježkom). Spodnji rob žepa je zaradi možnosti dodatne obrabe ojačan z ojačevalnim materialom. Velikost žepa naj bo približno 18 cm × 13 cm.

Na desnem in levem sprednjem delu spodaj se nahajata še dva vložna žepa z zadrgo, velikosti približno 15 cm × 15 cm, ki potekata vzporedno s sredinsko poklopno letvico. Na notranji strani levega žepa je na zgornjem delu prišit pašček s kovinskim karabinom, ki je namenjen obešanju rokavic.

3.4 Hrbet:

Hrbet je predvidoma sestavljen iz 3 delov: srednjega in dveh stranskih (bočnih). Hrbtni del je krojen nekoliko daljše (vsaj 2 cm), da je s tem zagotovljeno optimalno prekrivanje s hlačami tudi v primeru upogibanja uporabnika.

Na hrbtnem delu pod ovratnikom je všit trak za obešanje obleke.

Na hrbtu je natisnjen napis iz fluorescentne rumene barve, ki poteka pod zgornjim trojnim-refleksnim trakom. Na primernem mestu na hrbtu je natisnjen logotip, ki je skladen z CGP-jem Gasilske zveze Ljubljana. Višina črk napisa se prilagodi najdaljšemu napisu gasilskega društva v Gasilski zvezi Ljubljana. Napis pa je predviden v največ treh vrstah na primer: 1 vrsta: »GASILCI«, in druga ter tretja vrsta naziv društva. Seznam napisov predloži naročnik. Ponudnik pri pripravi ponudbe (vzorca) upošteva primer napisa na vzorcu, opredeljen v prilogi A/1. Tehnična skica prikazuje zgolj CGP GZ Ljubljana in ne ostalih elementov zaščitne obleke!

Na obeh stranskih (bočnih) delih se nahajata zadrgi s prezračevalno odprtino, ki poteka od pazduhe do vložnega stranskega žepa. Odprtina je dodatno zavarovana z mrežasto tkanino.

3.5 Zapenjanje jakne:

Jakna mora biti opremljena s kvalitetno zadrgo za zapenjaje. Zadrga sega preko šiva ovratnika in je prikrita z eno letvico za zapenjanje z ježkom. Ta je širok približno 3 do 5 cm in poteka po celotni dolžini obleke. Na zadnjem spodnjem robu jakne je na notranjem delu prišita zadrga, ki omogoča spojitev s hlačami.

**4.** **HLAČE**

Hlače morajo biti oblikovane tako, da uporabniku omogočajo neovirano delo. V mednožju se nahaja raztegljiv vložek, ki v koraku ali širokem gibu omogoča gibljivost uporabnika.

4.1 Pas:

Hlače imajo okrog in okrog našit pas predvidoma iz dvojnega blaga, širok približno 3-5 cm. Okoli pasu se nahajajo zanke, ki služijo nameščanju hlačnega pasu.

Naramnice hlač so izdelane iz približno 5 cm širokega traku. Izdelane so iz togega materiala, lahko pa imajo tudi všit elastični hrbtni del, ki kompenzira raztezanje pri upogibanju uporabnika. Naramnice so pritrjene na hlače s pomočjo sprijemalnega traku, ki omogoča snemljivost naramnic za lažje vzdrževanje. Naramnice morajo imeti možnost regulacije glede na višino uporabnika.

4.2 Zapenjanje hlač:

Hlače se spredaj zapenjajo z zadrgo. Hlačni razporek je prekrit z ustrezno široko pokrivno letvico, ki se dodatno zapenja s pritiskačem in zatičem. Na zadnjem zunanjem delu hlač pod pasom se nahaja zadrga za spojitev hlač z jakno.

4.3 Žepi:

Na sprednji strani sta na obeh straneh hlač pod pasom poševno postavljena žepa z zadrgo. Višina žepa je približno 20 do 25 cm.

Na sprednji strani obeh stegen sta žepa z zavihkom, izdelana sta kot žep z votlo gubo, velikost je približno 20 x 15 cm. Žepa sta pokrita s poklopcem in se zapreta s sprijemalnim trakom (ježkom). Spodnji rob žepa je ojačan z ojačitvenim materialom. V obeh žepih naj bo prišit trakec z kovinskim obročkom za obešanje rokavic. Na levem žepu naj bo natisnjen napis temno modre barve. Višina črk napisa se prilagodi najdaljšemu napisu gasilskega društva v Gasilski zvezi Ljubljana. Napis pa je predviden v največ treh vrstah na primer: 1 vrsta: »GASILCI«, in druga ter tretja vrsta naziv društva. Seznam napisov predloži naročnik. Ponudnik pri pripravi ponudbe (vzorca) upošteva primer napisa na vzorcu, opredeljen v prilogi A/1. Tehnična skica prikazuje zgolj CGP GZ Ljubljana in ne ostalih elementov zaščitne obleke!

Na zadnji strani hlač pod pasom naj bo na levi ali desni strani poševno postavljen žep z zadrgo, ki je dodatno zaščiten s površinskim blagom.

4.4 Ojačanje kolen:

Na področju kolen je našit material za ojačanje. Z notranje strani hlačnice je na kolenskem delu prišit žep z zapiranjem na ježka, ki služi kot možnost za dodatno oblazinjenje kolena.

4.5 Rob hlač:

Kot zaščita pred obrabo z drgnjenjem je rob obeh hlačnic obrobljen z ojačevalnim materialom. Na spodnjem robu hlačnice je trak na pritiskače za prilagajanje širine. Na notranji strani robu hlačnice je prišita zanka, ki je namenjena za pritrjevanje na vezalke zaščitnega čevlja in preprečuje, da bi hlačnica zlezla navzgor.

4.6 Stranski del hlač

Na obeh stranskih (bočnih) delih se nahajata zadrgi s prezračevalno odprtino, ki poteka od zgornjega stranskega žepa vzdolž stegna. Odprtina je dodatno zavarovana z mrežasto tkanino.

**5. ZAHTEVE GLEDE MATERIALOV**

5.1. Splošno - konstrukcija materiala

Material je iz enoslojne konstrukcije. Masa materiala znaša največ 260 g/m².

5.2 Površinsko blago

Površinsko blago naj bo sestavljeno iz dvobarvne kombinacije modre in fluorescentne rumene barve (visoko vidna tkanina). Želja naročnika je, da se zaradi boljše vidljivosti fluorescentna rumena barva nahaja vsaj na ramenskem in zunanjem delu nadlakti. Na hlačah pa vsaj v predelu zadnjega dela stegen.

**Sestava zunanje tkanine:** 66% meta-aramid, 4% para-aramid 14% FR viskoze, 14% volne in 2% antistatična vlakna. Natezna trdnost v dolžinski smeri ≥ 1000 N in v prečni smeri ≥ 660 N. Teža materiala 240 g/m2 +/- 5%. Odpornost proti obrabi ≥ 30.000 ciklov drgnjenja.

**Sestava visoko vidne tkanine:** 35 % modakril, 33% FR viskoza, 30% meta-aramid, 2% antistatičnih vlaken. Natezna trdnost v dolžinski smeri ≥ 900 N in v prečni smeri ≥ 800 N. Vezava visoko vidne tkanine naj se izvede v t.i. ripstop vezavi. Teža materiala 225 g/m2 +/- 5%. Odpornost proti obrabi ≥ 25.000 ciklov drgnjenja.

**Sestava raztegljive tkanine:**  50% meta-aramid, 50% FR viskoza z dodatkom elastana. Natezna trdnost v dolžinski smeri ≥ 950 N in v prečni smeri ≥ 720 N. Teža materiala 260g/m2 +/- 5%. Odpornost proti obrabi ≥ 70.000 ciklov drgnjenja.

5.3 Material za ojačanje

Sestava materiala za ojačanje: 100 % meta-aramid. Natezna trdnost v dolžinski smeri ≥ 1300 N in v prečni smeri ≥ 840 N. Teža materiala 280 g/m2 +/- 5%. Odpornost proti obrabi ≥ 150.000 ciklov drgnjenja.

5.4. Refleksni trakovi

Izvedba je trojna v barvni kombinaciji rumena/srebrna/rumena. Širina približno 5 cm. Razporeditev rumenih in srebrnih delov odsevnih trakov naj bo razdeljena na segmente širine 7 mm +/- 5 %, tako, da je celotni odsevni trak segmentiran. Na delih, kjer zaščitna obleka v fluorescentni barvi, so lahko tudi samo srebrno odsevni deli traku.

Trakovi naj bodo pritrjeni na površinsko tkanino s prilepljanjem. Segmentacijo naročnik zahteva zaradi zmanjšanja upora pri prehodu vlage in preprečevanju togosti materiala. Površina refleksnih in fluorescentnih trakov mora biti gladka in ne porozna zaradi doseganja dolgotrajnejšega vidnega učinka in enostavnejšega čiščenja. Odsevni trakovi morajo ustrezati zahtevam standarda DIN EN ISO 20471:2013.

5.5. Nit za šivanje

100 % aramid ali enakovrednih vlaken.

**6. VZDRŽEVANJE**

6.1. Servis

Ponudnik je dolžan na svoje stroške usposobiti čistilni servis v Ljubljani, katerega naziv bo naročnik izbranemu ponudniku sporočil po podpisu pogodbe, da bo usposobljen za pravilno čiščenje in osnovno vzdrževanje oziroma popravila zaščitnih oblek, v skladu s postopki, ki jih predvideva proizvajalec.

6.2 Sledljivost

Proizvajalec mora zagotoviti sledljivost posameznega kosa zaščitne obleke z naprednim sistemom prepoznave (črtna koda, QR koda, čip RFID…). To služi za vzpostavitev evidence čiščenja, servisiranja in pregledovanja.

6.3. Garancija

Minimalna garancija za oblačila je dve (2) leti od dneva dobave. Ponudnik to potrdi z izjavo.

**7. OSTALE ZAHTEVE**

7.1. Vzorec

Primer napisa na vzorcu, ki ga ponudnik upošteva pri pripravi ponudbe (priloga X). Tehnična skica prikazuje zgolj CGP GZ Ljubljana in ne ostalih elementov zaščitne obleke.

Vzorci morajo biti novi, z letom proizvodnje 2024 ali 2025.

Vzorci ponujenega blaga morajo biti brezplačni, velikostnih številkah jakne M ali L in hlač M ali L oz. številke 50 ali 52.

7.3 Pakiranje

Jakna in hlače morajo biti pakirane ločeno v polivinilasti vreči za zaščito pred prahom. Na vreči mora biti na zunanji strani dobro vidno označbe, za katero osebo je in oznake velikost.

7.4 Merjenje

Ponudnik je dolžan sam opraviti merjenje velikosti in določitev velikostnih številk oblek na sedežu naročnika oz. po dogovoru z naročnikom. Merjenje opravi v zaporedju štirih delovnih dneh, po predhodni najavi, ki ne sme biti krajša od treh delovnih dni oz. po dogovoru z naročnikom. Za manjkajoče gasilce se izvede naknadno še dva merjenja, v dogovoru z naročnikom. Pri merjenju mora imeti ustrezno število velikostnih vzorcev, za možnost pomerjanja. Vzorci morajo pokrivati vsaj tri višine uporabnikov, ter po vsaj dva vzorca glede na obseg pasu (hlače) oziroma prsi (jakna) za vsako višino. Skupno mora torej imeti ponudnik pri merjenju vsaj šest vzorcev jaken in šest vzorcev hlač.

7.5 Velikostne številke

Ponudnik mora omogočati različne velikosti oblek, ki pokrijejo višine uporabnikov od vsaj 165 cm do vsaj 195 cm. Obseg prsi od vsaj 80 do vsaj 135 cm, obseg pasu od vsaj 70 do vsaj 120 cm. Za vso navedeno območje mora ponudnik zagotoviti vsaj 21 različnih številk jaken in vsaj 21 številk hlač.

7.6 Tipizacija GZS

Obleke morajo biti tipizirane s strani Gasilske zveze Slovenije, sicer jih bo naročnik zavrnil.

**8. OBSEG DOBAVE**

Predmet ponudbe je dobava 102 kos lahkih enoslojnih zaščitnih oblek. Ponudnik je dolžan v roku, ki ni daljši od 150 dni od podpisa pogodbe, dobaviti 102 kos zaščitnih oblek.

Cena za obleko mora biti enotna, ne glede na velikosti oblek.

**9. TEHNIČNI DEL PONUDBE**


Ponudnik mora predložiti vsa zahtevana dokazila, iz katerih izhaja izpolnjevanje tehničnih zahtev naročnika, katalog proizvajalca za ponujeno opremo in navodila za uporabo (ločeno za jakno in hlače) v slovenskem jeziku.

Povsod, kjer je pri opisu naveden proizvajalec in/ali tip opreme/materiala, velja dodatek »ali enakovredno ali boljše«. Naročnikova želja je, da se dobavi oprema/material navedenega proizvajalca, kar pa ni pogoj. Oprema drugega proizvajalca po tehničnih karakteristikah ne sme bistveno odstopati od navedene v razpisni dokumentaciji. To pomeni, da ponujena oprema po tehničnih karakteristikah (teži, dolžini, širini, višini, hitrosti, toplotni prevodnosti, specifični moči, nosilnosti, lastni teži, odpornosti proti obrabi, potezni oz. vlečni sili, strižni in razpiralni ter dvigalni sili itd), ne odstopa več kot 5 % od tehničnih karakteristik želene opreme/materiala, navedene v tej razpisni dokumentaciji. Ponudnik mora v primeru, da je oprema/material drugega proizvajalca, za to opremo v ponudbi navesti tehnične karakteristike, s katerimi bo dokazoval tehnično ustreznost.

**PRILOGA A/1**

**PRIMER NAPISA NA VZORCU**





**PRILOGA B**

**POGODBO O DOBAVI ENOSLOJNIH DVODELNIH ZAŠČITNIH OBLEK**

**1.člen: PODLAGA POGOBE**

Stranki pogodbe uvodoma ugotavljata:

- da je bilo obvestilo o javnem naročilu objavljeno na Portalu javnih naročil RS št. \_\_\_\_ dne \_\_\_\_\_\_;

- da je naročnik izvedel postopek oddaje javnega naročila po postopku naročila male vrednosti v skladu s 47. členom Zakona o javnem naročanju (Uradni list RS, št. 91/15, 14/18 in 121/21, 10/22, 74/22 – odl. US, 100/22-ZNUZSZS, 28/23 in 88/23-ZOPNN-F; v nadaljevanju: ZJN-3);

- da je bil dobavitelj izbran kot ponudnik, ki izpolnjuje pogoje, na podlagi meril z Odločitvijo o oddaji naročila za »**ENOSLOJNE DVODELNE ZAŠČITNE OBLEKE** «, št. \_\_\_\_\_\_ z dne \_\_\_\_\_\_\_\_;

- da so sredstva za dobave blaga, ki so predmet tega sporazuma, predvidena v finančnem načrtu naročnika za leto 2025;

- da je predmetna dokumentacija v zvezi z oddajo javnega naročila (razpisna dokumentacija) in ponudba dobavitelja št. ……………… z dne ………. in z dne ………….. sestavni del te pogodbe.

**2.člen PREDMET POGODBE**

Predmet te pogodbe je dobava enoslojnih dvodelnih zaščitnih oblek za gasilce (v nadaljevanju lahke zaščitne obleke). Dobavitelj je dolžan v zahtevnih količinah in kvaliteti, v roku 150 dni po podpisu pogodbe dobaviti 102 kompleta lahkih zaščitnih oblek (vključuje hlače in jakno), vse v skladu s povabilom naročnika št…. z dne ........, ponudbo dobavitelja št...... z dne …... in z dne…… ter veljavnimi predpisi, dokumentacijo tega postopka naročanja in določbami te pogodbe.

Naročnik se s to pogodbo zavezuje plačati dobavljene enoslojne dvodelne gasilske zaščitne obleke.

**3.člen POGODBENA CENA**

Pogodbena vrednost je podana fco naročnik in vključuje vse davke in prispevke.

|  |  |  |  |  |  |  |  |
| --- | --- | --- | --- | --- | --- | --- | --- |
| 0 | 1 | 2 | 3 | 4 | 5=2\*3 | 6=5\*0,05 | 7=5+6 |
| Zšt.: | naziv | količina | cena v EUR brez DDV/kos | popust (%) | skupna cena v EUR brez DDV | znesek DDV | Skupna cena v EUR z DDV |
| 01. | Enoslojna dvodelna  zaščitna obleka | 102 |  |  |  |  |  |

Končna skupna vrednost pogodbe znaša .... EUR brez DDV in …………..EUR z DDV (z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_ …./100).

**4.člen PLAČILNI POGOJI**

Naročnik bo pogodbeno vrednost iz prejšnjega člena plačal v roku 30 dni po prejemu pravilno izstavljenega računa, ki ga izvajalec izda na podlagi prevzemnega zapisnika, katerega je ob izvajalčevi pravilni izpolnitvi podpisal naročnik. Izvajalec računu priloži original prevzemnega zapisnika in vso ostalo potrebno dokumentacijo.

V primeru zamude s plačilom ima izvajalec pravico zaračunati, naročnik pa je dolžan plačati zakonske zamudne obresti.

**5. člen PODIZVAJALCI**

(v kolikor dobavitelj ne nastopa s podizvajalci, se ta člen briše in se členi v pogodbi ustrezno preštevilčijo)

Dobavitelj nastopa v s spodaj navedenimi podizvajalci:

- ………………………….(polni naslov podizvajalca), za ………………….(navedite vrsto del, ki ga prevzema podizvajalec) v vrednosti…………………EUR brez DDV oziroma …………………EUR z DDV (navedite vrednost v EUR brez/z DDV);

- ………………………….(polni naslov podizvajalca), za ………………….(navedite vrsto del, ki ga prevzema podizvajalec) v vrednosti…………………EUR brez DDV oziroma …………………EUR z DDV (navedite vrednost v EUR brez/z DDV);

- ………………………….(polni naslov podizvajalca), za ………………….(navedite vrsto del, ki ga prevzema podizvajalec) v vrednosti…………………EUR brez DDV oziroma …………………EUR z DDV (navedite vrednost v EUR brez/z DDV);

Dobavitelj mora za podizvajalca, ki zahteva neposredno plačilo, k svojem e-računu priložiti račun podizvajalca za opravljene pogodbene obveznosti, ki ga je dobavitelj predhodno potrdil, na podlagi katerega naročnik izvede plačilo za opravljene pogodbene obveznosti neposredno na račun podizvajalca.

Če dobavitelj ne predloži potrjenega računa za podizvajalca, ki je zahteval neposredno plačilo s strani naročnika, naročnik do predložitve vseh dokumentov zadrži plačilo celotnega zneska e-računa in zaradi tega ne pride v zamudo pri plačilu.

Naročnik bo potrjen/e račun/e podizvajalca/ev, ki zahteva/jo neposredno plačilo s strani naročnika, poravnal neposredno podizvajalcu/-em na način in v roku kot je dogovorjeno za plačilo dobavitelju na njegov/njihov transakcijski račun:

- podizvajalcu …………… na transakcijski račun številka: ……………., odprt pri …………….,

- podizvajalcu …………… na transakcijski račun številka: ……………., odprt pri ……………...

Dobavitelj mora za vse podizvajalce, ki niso zahtevali neposrednega plačila in za katere neposredno plačilo ni obvezno, naročniku najpozneje v šestdesetih (60) dneh od plačila računa naročniku poslati svojo pisno izjavo in pisno izjavo podizvajalca, da je podizvajalec prejel plačilo za izvedene dobave po tej pogodbi.

**6.člen: MEDSEBOJNE OBVEZNOSTI POGODBENIH STRANK**

Naročnik se obvezuje:

* da bo tekoče obveščal izvajalca o vseh spremembah in novo nastalih situacijah, ki bi lahko imele vpliv na izvršitev prevzetih del;
* dati na razpolago izvajalcu vso dokumentacijo in informacije, s katerimi razpolaga in so za realizacijo prevzetih del potrebni;
* sodelovati v času izvedbe s pooblaščenim predstavnikom izvajalca;
* varovati poslovno skrivnost izvajalca.

Dobavitelj se obvezuje, da bo:

* ob oddaji ponudbe naročniku predložil veljavno dokazilo o pridobljenem standardu EN ISO 15384:2020, standardu EN 16689:2017, EN ISO 11612:2015, 1149-5:2018, 13688:2013+A1:2021
* nemudoma po naročnikovem pozivu na naslovu dobavitelja izmeril potrebne velikosti oblek ter zagotovil testne vzorce za pomerjanje, na podlagi katerih se določi velikost posamezne jakne in hlač posameznika;
* vse dobave po tej pogodbi opravil vestno in po pravilih stroke ob upoštevanju določil pogodbe in sestavnih delov te pogodbe ter veljavnih predpisih;
* dobavo izvedel v pogodbeno določenih rokih;
* naročniku po predhodnem pozivu posredoval dodatne informacije o poteku dobave;
* pravočasno opozoril naročnika na morebitne ovire pri dobavi;
* ščitil interese naročnika.

**7.člen DOBAVA**

Dobavitelj bo predmet naročila, po predpisanem roku v 2. členu te pogodbe, dobavil na naslov sedeža naročnika Gasilske zveze Ljubljana, Vojkova cesta 19, 1000 Ljubljana.

**8. člen PREVZEM**

Po uspešni dobavi dobavitelj in naročnik opravita primopredajo blaga ter o tem sestavita pisni zapisnik.

Dobavitelj lahko na podlagi podpisanega končnega primopredajnega zapisnika (pisno potrjenega s strani predstavnikov obeh pogodbenih strank) naročniku izstavi račun za dobavljeno blago.

**9.člen POGODBENA KAZEN**

V kolikor dobavitelj svojih obveznosti do naročnika ne bo izpolnil v roku, ki je določen v

prejšnjem členu in bo zamujal z dobavo, pa to ne bo posledica višje sile ali razlogov na

strani naročnika, se mu zaračuna pogodbena kazen v višini 0,5% od pogodbene vrednosti za vsak zamujeni koledarski dan, vendar ne več kot 10% od pogodbene vrednosti. Pogodbena kazen se obračuna z računom, ki ga izda naročnik.

Pogodbeni stranki soglašata, da pravica zaračunati pogodbeno kazen ni pogojena z nastankom škode naročniku.

Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.

Plačilo pogodbene kazni dobavitelja ne odvezuje od izpolnitve pogodbene obveznosti.

**10.člen VIŠJA SILA**

Višja sila so vsi nepredvideni in nepričakovani dogodki, ki jih ni zakrivila nobena od pogodbenih strank, niti jih ni bilo mogoče predvideti v času sklenitve pogodbe, ter bistveno vplivajo na zmožnost ene ali druge pogodbene stranke, da izpolni pogodbene obveznosti oz. so to dogodki, ki jih prizna pristojno sodišče. Dobavitelj je dolžan pisno obvestiti naročnika o nastanku višje sile v 2 dveh delovnih dneh po nastanku le-te.

Pogodbeni in plačilni roki se v tem primeru podaljšajo, kar pogodbeni stranki dogovorita z aneksom k tej pogodbi.

**11.člen JAMSTVA IN GARANCIJSKE OBVEZNOSTI DOBAVITELJA**

Dobavitelj naročniku jamči:

da dobavljeno blago nima stvarnih ali pravnih napak;

da dobavljeno blago popolnoma ustreza vsem tehničnim opisom, karakteristikam in specifikacijam, ki so bila dana v okviru razpisne in ponudbene dokumentacije ali so priloga te pogodbe.

Garancijska doba za dobavljene enoslojne dvodelne zaščitne obleke je 2 leti in začne teči z dnem uspešne pisne primopredaje blaga.

Garancija je vezana na normalne pogoje uporabe in primerno ter strokovno vzdrževanje.

Dobavitelj je naročniku dolžan ne glede na proces ugotovitve in odprave napake zagotoviti funkcionalnost blaga.

Če je napaka bistvena in vpliva na rabo ter je povzročena po krivdi dobavitelja ali njegovih podizvajalcev in kooperantov, je dobavitelj dolžan naročniku nadomestiti vso nastalo škodo.

Za vse dobavljeno blago bo dobavitelj v okviru garancijske dobe in v okviru svoje pogodbene obveznosti iz te pogodbe, izvedel odpravo napak. Če dobavitelj v dogovorjenem roku ne odpravi napake in se z naročnikom ne dogovori za nov rok odprave, bo naročnik odpravo napake poveril drugemu dobavitelju na stroške dobavitelja iz te pogodbe (kot dober strokovnjak) ali naročil nadomestno dobavo. Naročnik si v tem primeru zaračuna v breme dobavitelja 3 % pribitek na celotno vrednost dobave za kritje svojih manipulativnih stroškov.

V kolikor dobavitelj stroškov odprave napake ne bo pokril, lahko naročnik za plačilo

stroškov unovči finančno zavarovanje za odpravo napak v garancijskem roku.

Dobavitelj mora zagotavljati morebitna popravila blaga še najmanj 10 let po poteku garancijske dobe.

**12.člen FINANČNO ZAVAROVANJE**

1. Zavarovanje za dobro izvedbo pogodbenih obveznosti:

V roku 10 dni po podpisu pogodbe mora dobavitelj naročniku Gasilski zvezi Ljubljana izročiti finančno zavarovanje (3× bianco menica z menično izjavo) za dobro izvedbo pogodbenih obveznosti, z oznako »brez protesta« in plačljivo na prvi poziv, v višini 10% pogodbene vrednosti z DDV, veljavno do vključno 30 dni dlje, kot je v pogodbi določen rok za dobavo.

Finančno zavarovanje lahko naročnik unovči pod naslednjimi pogoji:

- če se bo izkazalo, da dobavljena oprema ni v skladu s pogodbo, zahtevami razpisne

dokumentacije ali specifikacijami;

- če bo naročnik pogodbo razdrl zaradi kršitev na strani dobavitelja,

- če bo naročnik razdrl pogodbo zaradi zamude.

Predložitev zavarovanja dobre izvedbe posla je pogoj za veljavnost te pogodbe.

2. Zavarovanje za odpravo napak v garancijskem roku:

Ob prevzemu naročenega blaga dobavitelj naročniku izroči finančno zavarovanje (3× bianco menica z menično izjavo) za odpravo napak v garancijskem roku, plačljivo na prvi poziv, v višini 5 % pogodbene vrednosti z DDV, veljavno do vključno 15 dni dlje, kot je v pogodbi naveden garancijski rok za dobavljeno opremo. Predložitev zavarovanja garancijskih obveznosti je pogoj za veljavnost prevzemnega zapisnika.

**13. člen POOBLAŠČENE OSEBE**

Skrbnik pogodbe na strani naročnika je **\_\_\_\_\_\_\_\_\_\_\_\_\_\_\_\_\_\_\_\_**.

Kontaktni podatki: **elektronski naslov: ….. tel:**

Skrbnik pogodbe na strani dobavitelja je \_\_\_\_\_\_\_\_\_\_\_\_\_\_.

Kontaktni podatki: **elektronski naslov: ….. tel:**

Pogodbeni stranki se o morebitni zamenjavi pooblaščenih predstavnikov pisno obvestita v roku 2 delovnih dni od zamenjave.

**14.člen REŠEVANJE SPOROV**

Pri tolmačenju te pogodbe in reševanju morebitnih sporov se poleg te pogodbe uporablja

tudi celotna razpisna dokumentacija, ki je bila podlaga za sklenitev te pogodbe.

Morebitne spore bosta pogodbeni stranki reševali sporazumno. V kolikor sporazum med

strankama ne bi bil mogoč, se dogovorita, da bo o sporih iz te pogodbe odločalo stvarno

pristojno krajevno sodišče po slovenskem pravu.

**15.člen PRENEHANJE VELJAVNOSTI POGODBE**

Pogodba redno preneha veljati z izpolnitvijo vseh obveznosti. Pogodba lahko preneha veljati tudi iz izrednih razlogov opredeljenih v tej pogodbi in veljavnem ZJN-3.

V primeru razdrtja pogodbe stranki druga drugi takoj poravnata vse dolgovano po tej

pogodbi, pogodbeno kazen, zamudne obresti in eventuelno izkazano škodo. Uveljavljanje pogodbene kazni ne izključuje unovčitve finančnega zavarovanja.

Katerakoli od pogodbenih strank lahko zaradi kršitev pogodbenih obveznosti s strani nasprotne stranke, če kršitve ne prenehajo po pisnem opominu, odstopi od pogodbe. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo.

V vsakem primeru lahko katera od pogodbenih strank od pogodbe odstopi, s tem da glede na razlog odstopa izbere za nasprotno stran primeren čas ter poravna vse stroške, ki jih s tem povzroči.

**16.člen PROTIKORUPCIJSKA KLAVZULA**

Pogodba je nična, če kdo v imenu ali na račun druge pogodbene stranke, predstavniku ali

posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla, sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje oziroma opustitev, s katerim je organu ali organizaciji javnega sektorja povzročena škoda ali je omogočena pridobitev nedovoljene koristi predstavniku organa, posredniku ali organizaciji iz javnega sektorja, drugi pogodbeni stranki ali njenemu predstavniku, zastopniku, posredniku.

Organ ali organizacija javnega sektorja, ki je sklenila pogodbo, mora na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila komisije ali drugih organov, glede njegovega domnevnega nastanka, pričeti z ugotavljanjem pogojev ničnosti te pogodbe oziroma z drugimi ukrepi v skladu s predpisi Republike Slovenije.

**17.člen RAZVEZNI POGOJ**

Ta pogodba je skladno s 67. členom ZJN-3 sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti iz delovne, okoljske ali socialne zakonodaje s strani izvajalca/dobavitelja ali njegovega podizvajalca ali
* če bo naročnik seznanjen, da je pristojni državni organ pri izvajalcu/dobavitelju ali njegovem podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo bo naročnik o tem obvestil izvajalca/dobavitelja v desetih (10) dneh. Izvajalec/dobavitelj lahko v roku, ki ga določi naročnik, ki pa ne sme biti daljši kot petnajst (15) dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec/dobavitelj v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev.

Če izvajalec/dobavitelj ni predložil dokazov za podizvajalca ali če jih je, pa naročnik oceni, da ti ukrepi ne zadoščajo, lahko izvajalec/dobavitelj zamenja podizvajalca v roku, ki ga določi naročnik in ne sme biti daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe.

Če izvajalec/dobavitelj ni predložil dokazov zase ali za podizvajalca ali če jih je, pa naročnik oceni, da ti ukrepi ne zadoščajo, ali če izvajalec/dobavitelj ne prevzame del sam ali predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest (6) mesecev.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, vendar najkasneje v 60 dneh od seznanitve s kršitvijo. Če naročnik v roku šestdeset (60) dni od seznanitve s kršitvijo ne bo začel novega postopka javnega naročila, se šteje, da je pogodba razvezana šestdeseti (60.) dan od seznanitve s kršitvijo.

**18.člen KONČNE DOLOČBE**

Pogodba začne veljati z dnem podpisa obeh pogodbenih strank.

Če dobavitelj ne predloži pravočasno in skladno s to pogodbo finančnega zavarovanje posla, se šteje, da pogodba ni bila nikoli sklenjena.

Vsaka pogodbena stranka lahko predlaga spremembe in dopolnitve k tej pogodbi, ki so

veljavne le, če so sklenjene v pisni obliki, kot aneks k tej pogodbi.

Morebitne spore iz pogodbe bosta stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani, po slovenskem pravu.

Pogodba je sestavljena v dveh enakih izvodih, od katerih prejme vsaka pogodbena stranka en podpisan in žigosan izvod.

Datum:

Številka:

**NAROČNIK DOBAVITELJ**

Anže Bitenc, Predsednik GZ Ljubljana

Sestavni del pogodbe so:

* ponudba dobavitelja številka………. z dne …………….
* Priloga menična izjava za dobro izvedbo pogodbenih obveznosti
* Priloga menična izjava za odpravo napak v garancijskem roku

**PRILOGA C**

**MENIČNA IZJAVA S POOBLASTILOM ZA IZPOLNITEV MENICE**

|  |  |
| --- | --- |
| **PONUDNIK/IZDAJATELJ MENICE** | |
| **Naziv in sedež** |  |
| **Zakoniti zastopnik oz. pooblaščenec** |  |

nepreklicno in brezpogojno izjavljam, da pooblaščam,

|  |  |
| --- | --- |
| **NAROČNIK** | |
| **Naziv in sedež** | Gasilska zveza Ljubljana Vojkova c. 19, 1000 Ljubljana |
| **Poslovni račun** | SI56 6100 0002 1125 589, odprt pri DH d.d. |

da lahko podpisano bianco menico, ki je bila izročena kot zavarovanje **za dobro izvedbo pogodbenih obveznosti**

|  |  |
| --- | --- |
| **Oznaka javnega naročila** |  |
| **Predmet javnega naročila** | Nakup enoslojnih dvodelnih zaščitnih oblek |

skladno z določili dokumentacije v zvezi z oddajo javnega naročila in ponudbe za predmetno javno naročilo, brez poprejšnjega obvestila izpolni v vseh neizpolnjenih delih največ do zneska **\_\_\_\_\_\_\_\_\_\_\_\_\_\_\_ EUR** (10 % pogodbene vrednosti z DDV).

Izdajatelj menice se odreka vsem ugovorom (tudi ugovorom v sodnem postopku) proti tako izpolnjeni menici in se zavezuje menico plačati, ko dospe, v gotovini.

Menični znesek se nakaže ne račun naročnika. Izdajatelj menice izjavlja, da se zaveda pravnih posledic izdaje menice v zavarovanje. Menica naj se izpolni s klavzulo »BREZ PROTESTA«.

Izdajatelj menice hkrati POOBLAŠČAM naročnika, da predloži menico na unovčenje in izrecno dovoljujem banki izplačilo take menice.

Tako dajem NALOG ZA PLAČILO oz. POOBLASTILO vsem spodaj navedenim bankam iz naslednjih mojih računov:

|  |  |
| --- | --- |
| **Banka in št. TRR** |  |
| **Banka in št. TRR** |  |

V primeru odprtja dodatnega računa, ki ni zgoraj naveden, izrecno dovoljujem izplačilo menice in pooblaščam banko oz. katerokoli drugo osebo pri kateri je takšen račun odprt, v katerega breme je možno poplačilo te menice, da izvede plačilo.

|  |  |
| --- | --- |
| **Datum** | **Izdajatelj menice**  (podpis in žig) |
|  |  |

**PRILOGA D**

**MENIČNA IZJAVA S POOBLASTILOM ZA IZPOLNITEV MENICE**

|  |  |
| --- | --- |
| **PONUDNIK/IZDAJATELJ MENICE** | |
| **Naziv in sedež** |  |
| **Zakoniti zastopnik oz. pooblaščenec** |  |

nepreklicno in brezpogojno izjavljam, da pooblaščam,

|  |  |
| --- | --- |
| **NAROČNIK** | |
| **Naziv in sedež** | Gasilska zveza Ljubljana Vojkova c. 19, 1000 Ljubljana |
| **Poslovni račun** | SI56 6100 0002 1125 589, odprt pri DH d.d. |

da lahko podpisano bianco menico, ki je bila izročena kot zavarovanje **za odpravo napak v garancijskem roku**

|  |  |
| --- | --- |
| **Oznaka javnega naročila** |  |
| **Predmet javnega naročila** | Nakup enoslojnih dvodelnih zaščitnih oblek |

skladno z določili dokumentacije v zvezi z oddajo javnega naročila in ponudbe za predmetno javno naročilo, brez poprejšnjega obvestila izpolni v vseh neizpolnjenih delih največ do zneska **\_\_\_\_\_\_\_\_\_\_\_\_\_\_\_ EUR** (10 % pogodbene vrednosti z DDV).

Izdajatelj menice se odreka vsem ugovorom (tudi ugovorom v sodnem postopku) proti tako izpolnjeni menici in se zavezuje menico plačati, ko dospe, v gotovini.

Menični znesek se nakaže ne račun naročnika. Izdajatelj menice izjavlja, da se zaveda pravnih posledic izdaje menice v zavarovanje. Menica naj se izpolni s klavzulo »BREZ PROTESTA«.

Izdajatelj menice hkrati POOBLAŠČAM naročnika, da predloži menico na unovčenje in izrecno dovoljujem banki izplačilo take menice.

Tako dajem NALOG ZA PLAČILO oz. POOBLASTILO vsem spodaj navedenim bankam iz naslednjih mojih računov:

|  |  |
| --- | --- |
| **Banka in št. TRR** |  |
| **Banka in št. TRR** |  |

V primeru odprtja dodatnega računa, ki ni zgoraj naveden, izrecno dovoljujem izplačilo menice in pooblaščam banko oz. katerokoli drugo osebo pri kateri je takšen račun odprt, v katerega breme je možno poplačilo te menice, da izvede plačilo.

|  |  |
| --- | --- |
| **Datum** | **Izdajatelj menice**  (podpis in žig) |
|  |  |

**PRILOGA E**

|  |
| --- |
| **POŠILJATELJ** (ponudnik)**:** |

|  |
| --- |
| PREJEM VZORCA (izpolni prejemnik):  osebno po pošti  Datum:  Ura:  Številka: 430-717/2025- |

**PREJEMNIK (naslovnik):**

**MESTNA OBČINA LJUBLJANA**

**Služba za javna naročila**

**Dalmatinova 1, II. nadstropje**

**1000 Ljubljana**

**»NE ODPIRAJ VZORCI JN 7560-25-600011«**

**Nakup enoslojnih dvodelnih zaščitnih oblek**